নিজৰ জীৱনকো নেওচি দেশমাতৃৰ সেৱাত ব্ৰতী ভাৰতীয় বীৰ জোৱানৰ বাবে এটা বিশেষ দিন

আজি ৭৪ সংখ্যক ভাৰতীয় সেনা দিৱস। দেশমাতৃৰ সেৱাৰ স্বাৰ্থত নিজৰ জীৱনক উচৰ্গা কৰা ভাৰতীয় সেনাৰ বাবে এটা বিশেষ দিন। প্ৰত্যেক বছৰে ১৫ জানুৱাৰী তাৰিখে উদযাপন কৰা হয় এই ভাৰতীয় সেনা দিৱস।

ভাৰতীয় সেনাৰ প্ৰথমজন কমাণ্ডাৰ, ফিল্ড মাৰ্ছেল কে. এম. কেৰিয়াপ্পাৰ স্মৃতিত ভাৰতীয় সেনা দিৱস পালন কৰা হয়। ক’ভিড পৰিস্থিতিৰ প্ৰতি লক্ষ্য ৰাখি এইবাৰ ক’ভিড প্ৰট’কল মানি দেশৰ সকলো আৰ্মী কমাণ্ড হোডকোৱাৰ্টাৰতে পালন কৰা হৈছে ভাৰতীয় সেনা দিৱস।

দিৱসৰ লগত সংগতি ৰাখি দেশৰ প্ৰধানমন্ত্ৰীয়েও ভাৰতীয় জোৱানসকলক শুভেচ্ছা জ্ঞাপন কৰে। প্ৰতিকূল অঞ্চলত প্ৰাকৃতিক দুৰ্যোগকো নেওচি দেশৰ সুৰক্ষাৰ বাবে অহৰহ কাম কৰি থকা বীৰ জোৱানসকলক টুইটাৰযোগে প্ৰধানমন্ত্ৰীয়ে জ্ঞাপন কৰে শুভেচ্ছা।

Best wishes on the occasion of Army Day, especially to our courageous soldiers, respected veterans and their families. The Indian Army is known for its bravery and professionalism. Words cannot do justice to the invaluable contribution of the Indian Army towards national safety. pic.twitter.com/UwvmbVD1hq

— Narendra Modi (@narendramodi) January 15, 2022